Abdulaziz Komilov Nur-Sulton shahrida bo‘lib o‘tadigan “C5+1” uchrashuvida ishtirok etadi

21-avgust kuni O‘zbekiston Tashqi ishlar vaziri Abdulaziz Komilov boshchiligidagi delegatsiya Qozog‘istonning Nur-Sulton shahrida bo‘lib o‘tadigan “C5+1” shaklidagi yuqori darajadagi uchrashuvda ishtirok etadi. Bu haqda TIV matbuot xizmati xabar berdi.

Markaziy Osiyoning beshta davlati va AQSh tashqi siyosat idoralari rahbarlari tomonidan “C5+1” doirasidagi hamkorlikning istiqbolli yo‘nalishlari muhokama qilinadi.